pythainlp/thai-wiki-dataset-v3 huggingface dataset:
พรรคแนวร่วมภาคประชาชน

พรรคแนวร่วมภาคประชาชน ก่อตั้งเมื่อวันที่ 8 พฤษภาคม พ.ศ. 2548 โดยไม่ได้จดทะเบียนก่อตั้งตามกฎหมายพรรคการเมือง เป้าหมายของพรรคไม่ได้ต้องการลงสมัครรับเลือกตั้งในระบบรัฐสภาเป็นหลัก แต่ต้องการเป็นกลุ่มการเมืองที่เน้นการเคลื่อนไหวนอกรัฐสภา เป็นพรรคที่รวบรวมบทเรียนการต่อสู้ของภาคประชาชนต่าง ๆ เพื่อเปลี่ยนแปลงรัฐในเคารพความเท่าเทียมของคนจนมากขึ้น และจัดทำเป็นนโยบายทางการเมือง
พรรคแนวร่วมภาคประชาชนเผยแพร่ข้อมูลข่าวสารและแนวนโยบายของพรรค ผ่านทางหนังสือพิมพ์เลี้ยวซ้าย
== ประวัติ ==
การก่อตั้งพรรคแนวร่วมภาคประชาชนเริ่มต้นจากเวทีเสวนาเรื่องวิกฤต “ภาคประชาชนไทยภายใต้รัฐบาลทักษิณ 2” ในวันที่ 5 และ 6 กุมภาพันธ์ พ.ศ. 2548 เมื่อการเสวนาเสร็จสิ้นลงในวันที่ 6 จึงได้มีการลงชื่อแสดงเจตจำนงเพื่อก่อตั้งพรรคการเมืองที่เป็นของภาคประชาชนอย่างแท้จริง หลังจากนั้นวันที่ 19 มีนาคม ได้มีการจัดประชุมกันอีกครั้งสำหรับผู้ที่ต้องการสร้างพรรคการเมืองของคนจน ผลการประชุมได้ร่างนโยบาย 9 ข้อ และได้เลือกตั้งคณะกรรมการจัดตั้งพรรค 7 คน เพื่อร่างนโยบายและระเบียบของพรรค
ในวันประชุมใหญ่พรรคครั้งแรกเมื่อ 8 พฤษภาคม พ.ศ. 2548 มีผู้เข้าร่วมประชุมที่หลากหลายทั้ง นักศึกษา นักสหภาพแรงงาน นักกิจกรรมชาวนา นักวิชาการ และนักเรียนมัธยม โดยในที่ประชุมได้มีการเลือกตั้งคณะกรรมการบริหารพรรคชุดแรกขึ้น จึงถือวันนี้เป็นวันจัดตั้งพรรคอย่างเป็นทางการ
== อ้างอิง ==
== แหล่งข้อมูลอื่น ==
เว็บไซต์พรรคแนวร่วมภาคประชาชน 
หนังสือพิมพ์เลี้ยวซ้าย 
นวร่วมภาคประชาชน
การเมืองภาคประชาชน
ฮอบบิท (วงดนตรี)

ฮอบบิท (Hobbit) เป็นวงดนตรีแนวป็อปร็อก สัญชาติไทย จากค่ายมิวสิก บั๊กส์ ประกอบด้วยสมาชิก ได้แก่  เอฟ-อมรวุฒิ เมธสาตร์ (ร้องนำ), เอ็ม-ยุทธนา ประจิมทิศ (กีตาร์), แก๊ป-ชาย
นวาวัฒน์ (กลอง), และ อรรถ-อภิชาต ชูแก้ว (เบส)
เริ่มทำงานเป็นเป็นกลุ่มคนเบื้องหลังความสำเร็จของศิลปินร่วมค่าย  จนได้มีผลงานเพลงแนะนำ ในเพลง "คำดี ๆ" และ "เท่าเดิม" จากโปรเจกต์ Teen Spirit หลังจากนั้นจึงมีผลงานอัลบั้มชุดแรกที่ชื่อ Display เป็นแนวเพลงที่พวกเขาเรียกว่า Hard Pop เพลงดังชุดนี้  “ถูกที่ ผิดเวลา”  ขึ้นอันดับ 1 บนชาร์ท Seed Chart Top 20 ภายในเวลา 2 สัปดาห์
คำว่า ฮอบบิท มาจากตัวละครเรื่อง เดอะลอร์ดออฟเดอะริงส์ ซึ่งพวกเขาชอบตัวละครตัวนี้และได้พูดถึงที่มาของชื่อวงไว้ว่า "พวกเขาเป็นคนตัวเล็ก ที่ทำงานใหญ่สำเร็จ... พวกเราจึงอยากเป็นเช่นนั้น" ซึ่งพวกเขาทั้ง 4 คนก็เป็นคนรูปร่างเล็กด้วย 
==ผลงาน==
อัลบั้ม Display (พ.ศ. 2551)
คนตัวเล็ก
ควัน
คิดลึก
คำดี ๆ
การกลับมา
เอาอยู่
ถูกที่ ผิดเวลา
ของสะสม
ราตรีนี้อีกยาวไกล
เพลงห่วย ๆ
เท่าเดิม (เรียบเรียงดนตรีใหม่ ต้นฉบับ ของ Labanoon)
New Single (พ.ศ. 2555)
ความกล้า
รักไม่เต็มปาก
เฟี้ยว (ผมชอบพี่ก็ตรงนี้)
New Single (พ.ศ. 2556)
โลกซึมเศร้า
New Single (พ.ศ. 2559)
ฉันกับเธอ (You&Me)
ม้าหมุน (Happiness)
New Single (พ.ศ. 2560)
เถ้าถ่าน
ที่อยู่ของดาว (A Place You Belong)
บกพร่องในหน้าที่ (Guilty)
New Single (พ.ศ. 2561)
รักเธอมากไป
New Single (พ.ศ. 2562)
ใกล้เธอได้เท่าเดิม
== อ้างอิง ==
==แหล่งข้อมูลอื่น==
Hobbit Facebook
Hobbit Hi5
กลุ่มดนตรีสัญชาติไทย
กลุ่มดนตรีไทยในยุค 2000
ฮอบบิท (แก้ความกำกวม)

ฮอบบิท สามารถหมายถึง
ฮอบบิท เป็นเผ่าพันธุ์สิ่งมีชีวิตชนิดหนึ่งในจินตนิยายของเจ. อาร์. อาร์. โทลคีน ปรากฏตัวครั้งแรกในหนังสือฮอบบิท
ฮอบบิท (หนังสือ) เป็นนิยายแฟนตาซีสำหรับเด็ก ประพันธ์โดยเจ. อาร์. อาร์. โทลคีน ตีพิมพ์ครั้งแรกในประเทศอังกฤษ เมื่อปี ค.ศ. 1937
* ฮอบบิท (ภาพยนตร์) ภาพยนตร์ไตรภาคที่สร้างจากนิยายชื่อเดียวกัน กำกับโดยปีเตอร์ แจ็กสัน
**  การผจญภัยสุดคาดคิด ภาพยนตร์เรื่องแรกในชุดดังกล่าว
**  ดินแดนเปลี่ยวร้างของสม็อค ภาพยนตร์เรื่องที่สองในชุดดังกล่าว
**  สงคราม 5 ทัพ ภาพยนตร์เรื่องที่สามในชุดดังกล่าว
ฮอบบิท (วงดนตรี) เป็นวงดนตรีแนวป็อปร็อก สัญชาติไทย จากค่ายมิวสิกบั๊ก
ออสการ์

Oscar อาจหมายถึง
ปลาออสการ์ ปลาน้ำจืดชนิดหนึ่ง
รางวัลออสการ์ รางวัลในวงการภาพยนตร์
ออสการ์ (แมวพยาบาล) แมวที่อ้างว่า  พยากรณ์ความตายของมนุษย์ได้
ออสการ์ เรือดำน้ำ
เดอะออสการ์ ภาพยนตร์ตลก
ออสการ์
ออสการ์ นักฟุตบอลชาวบราซิล
ออสการ์ เดอ ลา โฮยา นักมวยชาวอเมริกัน-เม็กซิกัน
ออสการ์ ไวลด์ นักเขียนชาวไอริช
ผู้แทนโดยชอบธรรม

คำสำคัญ "ผู้แทนโดยชอบธรรม" (statutory agent หรือ legal representative) สามารถหมายถึง
ผู้ใช้อำนาจปกครอง
ผู้ปกครอง
ผู้พิทักษ์
ผู้อนุบาล
ไข่เค็ม

ไข่เค็ม เป็นการถนอมอาหารอย่างหนึ่ง โดยมากมักจะใช้ไข่เป็ด แล้วนำไปแช่ในน้ำเกลือหรือนำไปพอกด้วยวัสดุที่ผสมเกลือเพื่อให้เกลือซึมเข้าไปในเนื้อของไข่ เพื่อให้สามารถเก็บไข่ไว้ได้นานขึ้น ไข่เป็ดเค็มที่ผลิตจากการแช่น้ำเกลือจะมีกลิ่นน้ำเกลือ ไข่ขาวจะแน่นและเนียน ในขณะที่ไข่แดงจะมีสีออกส้มอมแดง แต่ถ้าใช้ไข่ไก่จะมีรสชาติและรสสมผัสที่แตกต่างออกไป และรสชาติไข่แดงจะเข้มข้นน้อยกว่าไข่เป็ด
ไข่เค็มสามารถนำมาใช้ประกอบอาหาร หลังจากที่ผ่านการต้มหรือนึ่ง, เอามาใส่โจ๊ก, กินกับข้าวต้ม, หรือจะเอาไปทอดเป็นไข่ดาวก็ได้ ในส่วนของรสชาติ ไข่ขาวจะมีรสเค็มโดด ในขณะที่ไข่แดงจะมีรสมันและเค็มน้อยกว่าไข่ขาว
นอกจากนี้ ไข่แดงเค็ม มักถูกนำไปทำเป็นไส้ของขนมไหว้พระจันทร์ เพื่อเป็นสัญลักษณ์แทนดวงจันทร์
ปัจจุบัน ไข่เค็ม คือว่าเป็นอาหารที่มีความนิยมเป็นอย่างแพร่หลาย และจากความเจริญเติบโตของบ้านเมืองในยุคปัจจุบัน ทำให้เกิดมีการขยายตัวและแข่งขันในทางเศรษฐกิจ ทำให้ไข่เค็มจากอดีตที่จำกัดอยู่ในวงแคบๆ ในครัวเรือน ได้เข้ามาสู่ระบบการค้าเชิงพาณิชย์มากขึ้น โดยมีการจำหน่ายตามห้างสรรพสินค้าขนาดใหญ่ หรือมีการส่งออกเพื่อจำหน่ายไปยังต่างประเทศ ด้วยเหตุนี้ ผู้ผลิต จึงต้องมีการคิดค้นและพัฒนาสูตรไข่เค็มใหม่ๆ ขึ้นมาจากเดิม เพื่อเพิ่มทางเลือกให้กับผู้บริโภค และตอบรับกับตลาดในยุคเศรษฐกิจในปัจจุบัน อาทิ เข่น  ไข่เค็มสูตรสมุนไพร หรือ ไข่เค็มสูตรกะทิ เป็นต้น
== แหล่งผลิตที่มีชื่อเสียง ==
อำเภอไชยา จังหวัดสุราษฎร์ธานี จะใช้ดินจอมปลวกร่อนผสมกับเกลือและน้ำ และจะใช้ไข่เป็ดจากอำเภอไชยาเท่านั้น
อำเภอเมืองลพบุรี จังหวัดลพบุรี จะใช้ดินสอพองผสมเกลือและน้ำแล้วนำมาพอกไข่
อำเภอเมืองพิษณุโลก จังหวัดพิษณุโลก จะใช้ดินสอพองผสมกะทิและเกลือไอโอดีนแล้วนำมาพอกกับไข่เป็ด
== ดูเพิ่ม ==
ไข่เค็มไชยา
ไข่เค็มกะทิครูกุ้ง
== อ้างอิง ==
Sandra Leong, 2008. Salted egg hunt , Mar 23, 2008, The Sunday Times
==แหล่งข้อมูลอื่น==
อาหารจากไข่
อาหารหมักดอง
พันธ์เลิศ ใบหยก

พันธ์เลิศ ใบหยก ประธานกรรมการเครือโรงแรมใบหยก เจ้าของตึกใบหยก 2 และอดีตรองเลขาธิการพรรคไทยรักไทยคนแรก (ชุดจดทะเบียนจัดตั้งพรรคการเมือง)
== ประวัติ ==
พันธ์เลิศ ใบหยก เกิดเมื่อวันที่ 9 กันยายน พ.ศ. 2495 เป็นบุตรของนายเล็งเลิศ และ นางวันเพ็ญ ใบหยก เป็นบุตรชายคนแรกและเป็นบุตรคนที่ 4 จากบรรดาพี่น้องทั้งหมด 7 คน จบการศึกษาจากโรงเรียนสาธิตจุฬาลงกรณ์มหาวิทยาลัย และปริญญาตรีจากคณะนิเทศศาสตร์ จุฬาลงกรณ์มหาวิทยาลัย
ด้านชีวิตครอบครัว สมรสกับนางปริยะดา ใบหยก (สกุลเดิม: ปัญญาวัฒโน) มีบุตรธิดารวม 4 คน คือ
นายปิยะเลิศ ใบหยก (ชื่อเล่น: เบียร์)
นางสาวสะธี ใบหยก (ชื่อเล่น: บุ้ง)
นางสาวจารุจิต ใบหยก (ชื่อเล่น: บุ๋ม)
นางสาวพิมพ์เลิศ ใบหยก (ชื่อเล่น: บุ๊ค)
== การทำงาน ==
พันธ์เลิศ ใบหยก เป็นประธานกรรมการเครือโรงแรมใบหยก มิกิจการที่เป็นที่รู้จักคือ ตึกใบหยก 1 และ ตึกใบหยก 2 ซึ่งเป็นที่ตั้งของโรงแรมใบหยกสวีท และใบหยกสกาย นอกจากนี้ยังมีกิจการอื่นๆ ในแวดวงธุรกิจครอบครัว เช่น กิจการโรงน้ำแข็งที่จังหวัดระนอง กิจการโกดังเก็บของที่ถนนตก
พันธ์เลิศ ใบหยก เคยร่วมงานการเมืองกับพรรคไทยรักไทย และดำรงตำแหน่งรองเลขาธิการพรรค แต่ได้ลาออกก่อนจะมีคำสั่งยุบพรรค จึงทำให้ไม่ถูกตัดสิทธิ์ทางการเมือง นอกจากนั้นแล้วยังเป็นอดีตรองหัวหน้าพรรคธรรมาธิปัตย์ด้วย ต่อมาในปี พ.ศ. 2554 ได้กลับเข้าสู่งานการเมืองอีกครั้ง โดยเข้าร่วมงานกับพรรครักษ์สันติ ซึ่งมีร้อยตำรวจเอก ดร.ปุระชัย เปี่ยมสมบูรณ์ เป็นที่ปรึกษาพรรค และลงสมัคร ส.ส.ในระบบบัญชีรายชื่อลำดับที่ 3
พันธ์เลิศ ใบหยก เคยได้รับแต่งตั้งเป็นผู้ช่วยรัฐมนตรีในรัฐบาล พ.ต.ท.ทักษิณ ชินวัตร ปี 2546
== เครื่องราชอิสริยาภรณ์ ==
== อ้างอิง ==
ชาวไทยเชื้อสายจีน
นักธุรกิจชาวไทย
นักการเมืองไทย
นักการเมืองพรรคไทยรักไทย
พรรครักษ์สันติ
บุคคลจากโรงเรียนสาธิตจุฬาลงกรณ์มหาวิทยาลัย
นิสิตเก่าคณะนิเทศศาสตร์ จุฬาลงกรณ์มหาวิทยาลัย
พรรคประชาสันติ
ผู้ได้รับเครื่องราชอิสริยาภรณ์ ต.ช.
เฮคแลร์อุนด์คอค เอ็มเพ5

เฮคเลอร์แอนด์คอช เอ็มพี5 เป็นปืนกลมือ 9 ม.ม. ถูกพัฒนาใน ค.ศ. 1960 โดยกลุ่มวิศวกรของบริษัทผลิตอาวุธเล็ก เฮคเลอร์แอนด์คอช จากเยอรมนีตะวันตก บริษัทถูกกระตุ้นโดยความสำเร็จของปืนเล็กยาว พัฒนากลุ่มของอาวุธเล็กที่ประกอบด้วยอาวุธปืน 4 อย่างด้วยกัน ที่ซึ่งรุ่นแรกนั้นใช้กระสุนแบบ 7.62x51 ม.ม. รุ่นที่สองใช้ 7.62x39 ม.ม. รุ่นที่สามใช้ 5.56x45 ม.ม. และรุ่นที่สี่ใช้ 9x19 ม.ม. ของปืนพก เอ็มพี5 (ย่อมาจาก Maschinenpistole 5) ถูกสร้างในกลุ่มที่สี่ของอาวุธปืน และรู้กันในนามเอชเค54 
งานสร้างเอ็มพี5 เริ่มขึ้นใน ค.ศ. 1964 และไม่ถึงสองปีมันก็ถูกนำไปใช้โดยกองกำลังตำรวจของเยอรมันและกองกำลังพิเศษ มันถูกใช้โดยกองกำลังติดอาวุธและผู้คุมกฎหมายในกว่า 40 ประเทศ ปืนกลมือถูกผลิตภายใต้ใบอนุญาตในหลายประเทศรวมทั้ง กรีซ อิหร่าน เม็กซิโก ปากีสถาน ซูดาน ตุรกีและสหราชอาณาจักร
== ประเทศผู้ใช้งาน ==

ใช้โดยกองกำลังพิเศษและตำรวจอัลบาเนีย
ใช้โดยคอมมานโดขนส่งทางอากาศของอัลจีเรีย
ใช้โดยกองพันที่ 4 หน่วยเอสเอเอสอาร์ กองทัพอากาศและผู้รักษากฎหมาย
ใช้โดยกองทัพ กองกำลังพิเศษ และกองพันเคลื่อนที่เร็ว
ใช้โดยกองกำลังพิเศษของกองทัพและตำรวจ
ใช้โดยทีมยุทธวิธีของตำรวจ หน่วยเฉพาะกิจของกองทัพเรือ
ใช้โดยกองพันขนส่งทางอากาศที่ 1 และ กองกำลังพิเศษของกองทัพเรือ
ใช้โดยหน่วยพิเศษของตำรวจ
ใช้โดยตำรวจ
ใช้โดยกองกำลังพิเศษของกองทัพและตำรวจ
ใช้โดยกองทัพและตำรวจ ใช้ชื่อเรียกว่า9.00 เคพี 2000
ใช้โดยหน่วยพิเศษในกองทัพ
ใช้โดยตำรวจ ส่วนกองทัพบกและกองทัพเรือใช้เอ็มพี5เค
ใช้โดยตำรวจและกองกำลังพิเศษ อาวุธถูกผลิตโดยบริษัทเฮลลินิก ดีเฟนซ์ ซิสเตมส์
ใช้โดยตำรวจ ผู้คุม และกองกำลังป้องกันภาคพื้นดิน
ใช้โดยยามชายฝั่งและกองกำลังพิเศษ
ใช้โดยกองทัพ กองกำลังพิเศษ หน่วยรักษาความปลอดภัยแห่งชาติ และหน่วยอื่น ๆ
ใช้โดยกองกำลังติดอาวุธและหน่วยต่อต้านผู้ก่อการร้าย
ใช้โดยกองทัพและตำรวจ
ใช้โดยหน่วยนาวีซีลของกองทัพเรือ
ใช้โดยกองกำลังพิเศษ
ใช้โดยกองกำลังติดอาวุธ หน่วยพิเศษอื่น ๆ และเจ้าหน้าที่ผู้รักษากฎหมาย
ใช้โดยกองทัพและเจ้าหน้าที่ผู้รักษากฎหมาย
ใช้โดยกองกำลังติดอาวุธและตำรวจ
ใช้โดยนาวิกโยธิน ตำรวจ และหน่วยต่อต้านผู้ก่อการร้าย
ใช้โดยกองทัพและตำรวจ
ใช้เป็นอาวุธพื้นฐานสำหรับการปะทะระยะใกล้ของกองทัพ ถูกสร้างโดยโรงงานของปากีสถานภายใต้ใบอนุญาตจากเฮคเลอร์แอนด์คอช
ใช้โดยกองกำลังติดอาวุธ กองกำลังพิเศษ และหน่วยสวาทของตำรวจ
ใช้โดยหน่วยต่อต้านผู้ก่อการร้ายและตำรวจ
ใช้โดยกองกำลังพิเศษ
ใช้โดยหน่วยคอมมานโดและตำรวจ
ใช้โดยตำรวจและกองกำลังพิเศษ
ใช้โดยตำรวจและกองกำลังพิเศษ
ใช้โดยหน่วยคอมมานโดและหน่วยเฉพาะกิจ
ใช้โดยกองทัพ มนุษย์กบของนาวิกโยธิน ยามชายฝั่ง และหน่วยสวาทและกองกำลังพิเศษ
ใช้โดยตำรวจ และ เพชฌฆาตผู้ที่ทำหน้าที่ประหารชีวิตของกรมราชทัณฑ์
ใช้โดยนาวิกโยธินและหน่วยปฏิบัติการพิเศษอย่างทหารพราน หน่วยเดลต้า หน่วยซีลของกองทัพเรือและหน่วยพิเศษของกองทัพอากาศ นอกจากนั้นยังใช้โดยผู้บังคับกฎหมายและเจ้าหน้าที่พิเศษ
== อ้างอิง ==
== แหล่งข้อมูลอื่น ==
Heckler & Koch – เว็บไซต์ทางการ: MP5A series , MP5SD , MP5-N , MP5K , MP5SF [http://www.hk-usa.com/military_products/mp5_general.asp] 
ปืนกลมือ
ปืนกลมือของเยอรมนี
อาวุธตำรวจ
คาร์บิน
เจ็บธรรมดา ไม่ธรรมดา ภาค 2

== นักแสดง ==
== อ้างอิง ==
== ดูเพิ่ม ==
Basic Instinct 2  at Sonypictures.com
Trailer at Apple.com
Basic Instinct 2 Production Notes 
ภาพยนตร์ที่ออกฉายในปี พ.ศ. 2549
ภาพยนตร์อเมริกัน
ภาพยนตร์อังกฤษ
ภาพยนตร์ภาคต่อ
ภาพยนตร์โดยเอ็มจีเอ็ม
ภาพยนตร์อีโรติก
ภาพยนตร์ที่มีฉากในลอนดอน
ภาพยนตร์ที่ถ่ายทำในลอนดอน
ภาพยนตร์เยอรมัน
ส้อม

ส้อม เป็นเครื่องครัว ที่ประกอบไปด้วยด้ามจับและปลายแหลมหรือเงี่ยงหลายซี่ที่อีกด้าน โดนปกติมีประมาณ 2-4 ซี่. ส้อมเป็นอุปกรณ์ในการช่วยรับประทานอาหารที่พบเห็นได้ทั่วไปในประเทศตะวันตก ขณะที่เอเชียตะวันออกจะใช้ตะเกียบเสียมากกว่า ซึ่งปัจจุบันนี้เอเชียตะวันออกก็ใช้ส้อมอย่างแพร่หลายแล้วเช่นกัน
เครื่องใช้นี้มักทำมาจากโลหะใช้ในการตักอาหารเข้าปาก  ซึ่งอาหารที่ถูกตักจะสามารถยกขึ้นได้ด้วยการใช้เงี่ยยงแทงเข้าไป หรือใช้ตักอาหารโดยให้อาหารอยู่ข้างบนเงี่ยงนั้นแล้วถือด้ามจับในแนวนอน ซึ่งการจะใช้ส้อมตักแบบนี้ได้มักเป็นส้อมที่มีลักษณะงุ้มขึ้นตรงปลาย นอกจากนี้ส้อมยังใช้ในการช่วยกลับอาหารขณะปรุงอาหาร หรือใช้ในการตัดอาหารด้วย

ปัจจุบันมีอุปกรณ์ที่เรียกว่า ช้อนกึ่งส้อม (spork) อันเป็นเครื่องใช้ในครัวที่มีลักษณะกึ่งช้อนกึ่งส้อม อันเป็นการพยายามออกแบบให้เป็นเครื่องใช้ในครัวเพียงชิ้นเดียวที่ใช้ในการรับประทานอาหารแต่ละมื้อ เพื่อลดความยุ่งยากในการมีเครื่องใช้ในครัวหลายชิ้นลง โดยเฉพาะมีด ด้านหลังของช้อนกึ่งส้อมออกแบบเป็นรูปทรงคล้ายช้อนซึ่งสามารถใช้ตักอาหารหรือแม้แต่ของเหลวได้ ขณะที่ตรงปลายมีเงี่ยงเล็กๆ คล้ายส้อมช่วยในการจิ้มอาหาร ทำให้สะดวกต่อการรับประทานอาหาร อุปกรณ์ชนิดนี้ได้รับความนิยมในการรับประทานอาหารจานด่วนและใช้ในกองทัพของชาวตะวันตกเป็นอย่างมาก
ในวัฒนธรรมไทย ไม่ปรากฏชัดการนำส้อมเข้ามาใช้ว่ามีมาแต่เมื่อใด แต่เนื่องจากมีการใช้ช้อนอย่างแพร่หลายในการตักข้าวอยู่แล้ว ส้อมจึงอยู่ในฐานะในอุปกรณ์ที่ช่วยในการรับประทานอาหารอันมีหน้าที่ช่วยเกลี่ยอาหารในจาน ช่วยตัดชิ้นเนื้อ และช่วยจิ้มอาหารเท่านั้น มิได้มีหน้าที่ตักเป็นหลักอย่างที่ชาวตะวันตกใช้แต่อย่างใด ส่วนช้อนกึ่งส้อมนั้นปรากฏให้เห็นอยู่บ้าง แต่เนื่องจากชาวไทยมิได้ทานเนื้อเป็นหลัก และนิยมใช้ช้อนสั้นโลหะซึ่งสามารถตัดเนื้อได้อยู่แล้ว ช้อนกึ่งส้อมจึงไม่ได้รับความนิยมจากชาวไทยอย่างชาติตะวันตก
== ดูเพิ่ม ==
ช้อน
ตะเกียบ
มีด
ไม้จิ้มฟัน
เครื่องครัว
อาหารจานด่วน

อาหารจานด่วน หรือ ฟาสต์ฟู้ด (Fast food) เป็นคำจำกัดความของอาหารที่สามารถเตรียมและปรุงได้อย่างรวดเร็วมาก เนื่องจากมีการอาหารที่ผ่านกระบวนการปรุงแปรรูปอาหารแล้วแช่แข็ง เพียงแค่ให้ความร้อนนำมา ทอด นึ่ง ในระยะเวลาที่สั้น ขณะที่อาหารมื้อใดๆ ก็ตามที่ใช้เวลาในการเตรียมและปรุงสั้นก็อาจจัดว่าเป็นอาหารจานด่วน   มีขั้นตอนที่ไม่ยุ่งยากมากนัก โดยมีวัฒนธรรมจากอเมริกาที่มีผู้ประกอบการจากบริษัทต่าง ๆ เช่น แมคโดนัลด์ เคเอฟซี และเบอร์เกอร์คิง ที่มีการขาย อาหารจานด่วนมากที่สุด อาหารจานด่วนสามารถรับประทานได้ในร้านหรือทานเองที่ไหนก็ได้ มีราคาต่ำ และมีความนิยมสูงเพราะสะดวกสบาย แต่ ปริมาณสารอาหารที่ได้รับ ส่วนใหญ่เป็น คาร์โบไฮเดรตและไขมัน เนื่องจากอาหารที่ทำส่วนใหญ่ ทำมาจาก แป้งและเนื้อ รวมไปถึงน้ำมัน มีวิตามินแร่ธาตุที่สามารถนำไปใช้ในชีวิตประจำวันได้ต่ำ เพราะมีส่วนประกอบของพืชที่น้อย มีหลายสาขาและมีเกือบทั่วโลก
== ดูเพิ่ม ==
ชาติชาย มุกสง. “ฟาสต์ฟู้ดกลายพันธุ์: การเปลี่ยนแปลงความหมายของอาหารกับการบริโภคเชิงสัญญะข้ามวัฒนธรรม.” ใน การเดินทางของสินค้าสมัยใหม่. น. 201-265. กรุงเทพฯ: ศูนย์มานุษยวิทยาสิรินธร, 2550.
บรรจง ศีละวงษ์เสรี. “‘แมคโดนัลดาภิวัฒน์’ (Mcdonaldization) ภัตตาคารอาหารด่วน (Fast-Food Restaurant) และกระบวนการทำงานแบบแมค (McDonaldized work Process): การศึกษาเบื้องต้น.” วิทยานิพนธ์มหาบัณฑิต คณะสังคมวิทยาและมานุษยวิทยา มหาวิทยาลัยธรรมศาสตร์, 2545. 
อาหารจานด่วน
สำนักงานศิลปวัฒนธรรมร่วมสมัย

สำนักงานศิลปวัฒนธรรมร่วมสมัย เป็นส่วนราชการฐานะเทียบเท่ากรม ในสังกัดกระทรวงวัฒนธรรม จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545  มีหน้าที่ในการส่งเสริม สนับสนุนและเผยแพร่ศิลปวัฒนธรรมร่วมสมัย เพื่อสร้างคุณค่าทางสังคมและเพิ่มมูลค่าทางเศรษฐกิจ มีหน้าที่ในการส่งเสริม สนับสนุน และเผยแพร่กิจกรรมสร้างสรรค์งานศิลปวัฒนธรรมร่วมสมัย เพื่อเพิ่มพูนปัญญาและประยุกต์ใช้ในสังคม และส่งเสริม สนับสนุน และจัดให้มีหอศิลป์เพื่อเป็นแหล่งเรียนรู้งานศิลปวัฒนธรรมร่วมสมัย
สำนักงานศิลปวัฒนธรรมร่วมสมัย มีภารกิจเกี่ยวกับการดำเนินการส่งเสริม สนับสนุน และเผยแพร่กิจการสร้างสรรค์ศิลปวัฒนธรรมร่วมสมัย เพื่อเพิ่มพูนพัฒนาภูมิปัญญา และการประยุกต์ใช้ในสังคม โดยให้มีอำนาจหน้าที่ดังต่อไปนี้
ส่งเสริม สนับสนุน และจัดให้มีหอศิลป์เพื่อเผยแพร่งานศิลปวัฒนธรรมร่วมสมัย
ประสานงานเครือข่ายองค์กรศิลปวัฒนธรรมทั้งภาครัฐและภาคเอกชน ทั้งในและต่างประเทศ
จัดให้มีศูนย์ข้อมูลสารสนเทศด้านศิลปวัฒนธรรมร่วมสมัย
ศึกษา วิจัย เพื่อพัฒนาองค์ความรู้ สติปัญญา และการประยุกต์ใช้งานศิลปวัฒนธรรมร่วมสมัย
ระดมทรัพยากรและจัดให้มีกองทุนหรือแหล่งทุนด้านศิลปวัฒนธรรมร่วมสมัย
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานหรือตามที่กระทรวงหรือคณะรัฐมนตรีมอบหมาย
== การแบ่งส่วนราชการ ==
สำนักงานศิลปวัฒนธรรมร่วมสมัย มีการแบ่งส่วนราชการ ดังนี้
กลุ่มตรวจสอบภายใน
กลุ่มพัฒนาระบบบริหาร
สำนักงานเลขานุการกรม
ศูนย์เครือข่ายสัมพันธ์และแหล่งทุน
ศูนย์หอศิลป์
สถาบันศิลปวัฒนธรรมร่วมสมัย
== อ้างอิง ==
==  แหล่งข้อมูลอื่น ==
สำนักงานศิลปวัฒนธรรมร่วมสมัย
ศิลปวัฒนธรรมร่วมสมัย (สำนักงาน)
ศิลปวัฒนธรรมร่วมสมัย (สำนักงาน)
องค์การที่ก่อตั้งในปี พ.ศ. 2545
หน่วยงานของรัฐบาลไทยในเขตห้วยขวาง
ศิลปวัฒนธรรมร่วมสมัย
แหลมพันวา

แหลมพันวา (cape Panwa) ตั้งอยู่ในเขตตำบลวิชิต อำเภอเมืองภูเก็ต จังหวัดภูเก็ต ทางทิศตะวันออกเฉียงใต้ของเกาะภูเก็ต บริเวณนั้นมีทิวทัศน์ที่สวยงาม น้ำทะเลใสสะอาด และยังคงความเป็นธรรมชาติของคนท้องถิ่นไว้ได้เป็นอย่างดี เป็นที่ตั้งของโครงการก่อสร้างโรงแรมระดับห้าดาวเป็นจำนวนมาก โดยโรงแรมแห่งแรกที่ตั้งอยู่ที่แหลมนี้ คือ โรงแรมเคปพันวา เป็นโรงแรมระดับหรูแห่งแรกของจังหวัดภูเก็ต
หาดพันวา ภูเก็ต
หาดพันวาเป็นหาดที่อยู่ห่างจากตัวเมืองภูเก็ตประมาณ 15 กิโลเมตร โดยทางเข้าจะเป็นเนินเขาอยู่ทางซ้ายมือ ก่อนถึงพิพิธภัณฑ์สัตว์น้ำเล็กน้อย เป็นหาดทรายสีขาว น้ำทะเลสีเขียวมรกต มีต้นมะพร้าวขึ้นอยู่เต็มชายหาด เหมาะแก่การเล่นน้ำ อาบแดด กีฬาทางน้ำเป็นอย่างยิ่ง
จุดเด่น
- มีแหล่งท่องเที่ยวที่อยู่บริเวณใกล้เคียงคือ พิพิธภัณฑ์สัตว์น้ำ
- บริเวณหาดเหมาะสำหรับเล่นน้ำ
- เม็ดทรายบริเวณหาดมีความขาวและละเอียดมาก
- มีแหล่งช็อปปิ้ง ขนาดเล็ก และแพ็คเกจทัวร์ ไว้ค่อยบริการนักท่องเที่ยว
จุดด้อย
- เป็นหาดที่ต้องผ่านโรงแรมเคปพันวาเข้าไป ดังนั้นต้องเป็นแขกที่พักในโรงแรม จึงสามารถชื่นชมบรรยากาศได้
การเดินทาง
สามารถเดินทางจากในเมืองประมาณ 20 นาที โดยใช้เส้นทางมาพิพิธภัณฑ์สัตว์น้ำ โดยผ่านร้านอาหารเคียงเล และค่ายทหารเรือประมาณ 20 เมตร จะมีซอยยะนุ้ยด้านซ้ายมือ เลี้ยวซ้ายเข้าซอยดังกล่าว ขับตามทางขึ้นเนินสู่โรงแรมเคปพันวา และต้องเดินเท้าโดยผ่านโรงแรมเคปพันวาเข้าสู่หาด
แหลมพันวาอยู่ใกล้เคียงกับอ่าวตังเขิน ที่ยังมีระบบนิเวศที่สมบูรณ์ ชายหาดมีแหล่งหญ้าทะเล แนวปะการัง และป่าชายเลน  เป็นที่ตั้งของสถาบันวิจัยทรัพยากรทางทะเลชายฝั่งทะเลและป่าชายเลน กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม  มีรายงานการพบพะยูน เมื่อ พ.ศ. 2551 
==อ้างอิง==
==แหล่งข้อมูลอื่น==
สถานที่ท่องเที่ยวในจังหวัดภูเก็ต
ศาลพระภูมิ

ศาลพระภูมิ หมายถึง ศาลที่สร้างขึ้นเพื่อให้เป็นที่สถิตของเทพารักษ์ พบได้ทั่วไปในประเทศไทย และยังพบว่ามีปรากฏในประเทศลาวและประเทศกัมพูชาอีกด้วย มีลักษณะเป็นบ้านหรือวิหารหลังเล็กตั้งอยู่บนเสาเดี่ยว หรือปะรำทำจากปูนหรือไม้เป็นต้น ตั้งไว้ในจุดที่เชื่อว่าเป็นมงคล ซึ่งมักจะอยู่ริมรั้วหรือมุมหนึ่งนอกบ้าน และบ้านหนึ่งก็อาจมีศาลพระภูมิมากกว่าหนึ่งหลัง
พระภูมิ นั้นหมายถึงวิญญาณหรือสิ่งศักดิ์สิทธิ์ที่ปกปักดูแลรักษาสถานที่ต่าง ๆ ไม่ว่าจะเป็นอาคาร บ้านเรือน สำนักงาน ซึ่งคนไทยมีความเชื่อเรื่องภูมิวิญญาณพระจำบ้านมาอย่างช้านาน หากมีการปลูกบ้านก็ต้องมีการทำทำพิธีตั้งศาลอัญเชิญเทพมาสถิตย์ ณ ที่บ้าน เพื่อขอโชคลาภ และให้เกิดความสุข ไม่เจ็บไม่ไข้กับผู้อยู่อาศัย การตั้งศาลพระภูมินั้นจะต้องเรียกพราหมณ์มาดูฤกษ์ยาม และทิศทางในการตั้งศาล รวมถึงการเตรียมพิธีพร้อมเครื่องตั้งสังเวยด้วย ซึ่งพราหมณ์ผู้ประกอบพิธีจะแจ้งเรื่องเครื่องเซ่นตามฤกษ์ที่ตั้งศาลนั่นเอง
การบวงสรวงศาลพระภูมิเป็นการถวายพวงมาลัย ดอกไม้ และอาหาร ให้กับวิญญาณที่สถิตอยู่ในศาล ซึ่งมักจะทำก่อนพิธีกรรมของบ้านนั้นหรือเนื่องในวันสำคัญ
== ดูเพิ่ม ==
ศาลท้าวมหาพรหม โรงแรมเอราวัณ
พระภูมิ
== อ้างอิง ==
เรื่องของศาลพระภูมิ 
== แหล่งข้อมูลอื่น ==
The Thai Spirit House 
ตำนานศาลพระภูมิ
สักการสถาน
วัฒนธรรมไทย
ความเชื่อไทย
ศาสนาในประเทศไทย
วิญญาณนิยม
อักษรควบ

อักษรควบ หรือ คำควบกล้ำ คือ คำที่ออกเสียงครั้งละหนึ่งพยางค์ แต่อ่านออกเสียงเหมือนสองพยางค์ คำควบกล้ำจะมีสองชนิด คือ
1. คำควบแท้  คือคำที่มีอักษร "ร ล ว" อยู่กลางคำ และอ่านพร้อม ๆ กับอักษรนำ เช่น ขวาง เกรี้ยวกราด แหวน  (คำนี้จะเป็นอักษรนำก็ได้) 
คำว่า "ควร" ไม่ใช่คำควบแท้ เนื่องจากตัว "ว" ออกเสียงสระ "อัว" มีตัวสะกด ซึ่งไม่ใช่ตัวควบกล้ำ
2. คำควบไม่แท้  จะมีคำบางคำที่ไม่ออกเสียงควบและมีพยางค์เดียว (ส่วนใหญ่)  เช่น จริง เศร้าโศก เรือ ส่วน "ทร" อ่านออกเสียงเป็น "ซ" เช่น  ทราบ ทรุดโทรม พุทรา ฯลฯ
คำว่า "นิทรา" ไม่ใช่คำควบไม่แท้ เพราะอ่านว่า นิด-ทฺรา ไม่ใช่ นิด-ซา
== ดูเพิ่ม ==
ทวิอักษร
ภาษาไทย
เตียวเหยียง

เตียวเหยียง (Zhang Rang; ) เป็นตัวละครในวรรณกรรมจีนอิงประวัติศาสตร์เรื่องสามก๊ก ขันทีในยุคราชวงศ์ฮั่นตอนปลาย เป็นหัวหน้าของคณะสิบขันที และเป็นขันทีที่พระเจ้าเลนเต้ไว้วางพระทัยมากถึงขนาดที่พระองค์ทรงเรียกเตียวเหยียงว่าเป็นพ่อบุญธรรม
== ประวัติ ==
ด้วยความไว้วางพระทัยของพระเจ้าเลนเต้ เตียวเหยียงและคณะขันทีจึงมีอำนาจในราชสำนัก กดขี่รีดนาทาเร้นราษฎรจนได้รับความลำบาก ทำให้ชาวบ้านส่วนหนึ่งทนระบบการบริหารราชการแผ่นดินของราชวงศ์ฮั่นไม่ไหวจึงได้รวมตัวกันขึ้นต่อสู้เพื่อคิดล้มล้างราชวงศ์ฮั่น ต่อมา ทหารหลวงได้ปราบปรามกองกำลังเหล่านี้ได้สำเร็จ
ต่อมาพระเจ้าเลนเต้สวรรคต โฮจิ๋นได้ทูลเชิญหองจูเปียนขึ้นครองราชย์เป็นพระเจ้าฮั่นเซ่าตี้ โฮจิ๋นได้กุมอำนาจทางการทหารไว้ในมือและคิดกำจัดขันทีทั้งสิบจึงได้ส่งหนังสือเรียกเจ้าเมืองต่าง ๆ ให้ยกมาปราบขันที เตียวเหยียงและคณะขันทีรู้ตัวจึงได้ออกอุบายลวงโฮจิ๋นมาฆ่าได้สำเร็จ ฝ่ายโจโฉและอ้วนเสี้ยว ทหารในบังคับบัญชาของโฮจิ๋นเมื่อทราบว่าโฮจิ๋นเสียชีวิต จึงนำกำลังทหารเข้ากำจัดขันทีทั้งสิบ เตียวเหยียงและขันทีอีกคนจึงได้ลักพาตัวพระเจ้าฮั่นเซ่าตี้และหองจูเหียบพระอนุชา ออกไปนอกวัง ด้วยความกลัวจึงได้ทิ้งทั้งสองพระองค์ไว้ และกระจายกันหนีไป เตียวเหยียงหนีจนไปจนมุมที่แม่น้ำแห่งหนึ่ง ขณะนั้นทหารหลวงได้ล้อมเตียวเหยียงที่แม่น้ำ เตียวเหยียงจึงกระโดดน้ำฆ่าตัวตาย
== ดูเพิ่ม ==
ตัวละครในสามก๊ก
สิบขันที
บุคคลที่เกิดในคริสต์ศตวรรษที่ 2
ตีเยวเหยียง
เครื่องชนอนุภาคแฮดรอนขนาดใหญ่

เครื่องชนอนุภาคแฮดรอนขนาดใหญ่ (Large Hadron Collider; LHC) คือเครื่องเร่งอนุภาคที่ใหญ่ที่สุดในโลก มีเป้าหมายที่จะสร้างอนุภาคโปรตอน 7 TeV ขึ้น เพื่อพิสูจน์ข้อเท็จจริงและข้อจำกัดของทฤษฎีทางฟิสิกส์อนุภาคที่มีอยู่ในปัจจุบันอันอยู่ภายใต้กฎของแรงทั้งสี่ องค์กรวิจัยนิวเคลียร์แห่งยุโรป (European Organization for Nuclear Research) หรือ เซิร์น (Conseil Européen pour la Recherche Nucléaire) เป็นผู้สร้างเครื่องนี้ขึ้นที่บริเวณเขตแดนประเทศฝรั่งเศสและสวิตเซอร์แลนด์ ใกล้กับกรุงเจนีวา เป็นท่อใต้ดินลักษณะเป็นวงแหวนขนาดความยาวเส้นรอบวง 27 กิโลเมตร
เครื่อง LHC นี้ถือว่าเป็นเครื่องเร่งอนุภาคที่มีขนาดใหญ่ที่สุดและใช้พลังงานสูงที่สุดของโลก สร้างขึ้นจากเงินทุนและการสนับสนุนรวมทั้งความร่วมมือจากนักฟิสิกส์มากกว่า 8,000 คน จาก 85 ประเทศ ในมหาวิทยาลัยและห้องทดลองทั่วโลกนับร้อยแห่ง
ในระหว่างการก่อสร้าง เซิร์นเปิดโอกาสให้อาสาสมัครจากทั่วโลก ได้เข้าร่วมบริจาคการทำงานของคอมพิวเตอร์  เพื่อจำลองพฤติกรรมที่เกิดขึ้นภายในเครื่อง LHC เพื่อช่วยในการออกแบบ และปรับแต่งระบบ ด้วยโครงการที่มีชื่อว่า LHC@home ตั้งแต่วันที่ 1 กันยายน พ.ศ. 2547 โครงการนี้ดำเนินการบนระบบ Berkeley Open Infrastructure for Network Computing ของมหาวิทยาลัยแคลิฟอร์เนีย เบิร์กลีย์
เครื่องเร่งนี้สามารถทำความเย็นลงได้ต่ำที่สุดที่ประมาณ 1.9 K (หรือ −271.25&nbsp;°C) เป็นอุณหภูมิที่ทำลงไปใกล้อุณหภูมิสัมบูรณ์มากที่สุด ได้มีการทดสอบยิงอนุภาคเริ่มต้นสำเร็จแล้วในช่วงวันที่ 8–11 สิงหาคม พ.ศ. 2551 และมีกำหนดจะยิงอนุภาคให้เคลื่อนที่ไปครบวงรอบของท่อตัวนำในวันที่ 10 กันยายน พ.ศ. 2551 โดยใช้พลังงานเริ่มต้นที่ 0.45 TeV เมื่อเส้นทางของอนุภาคเข้าสู่ภาวะเสถียร เครื่องจะปรับเส้นทางให้เกิดการชนกันของอนุภาค หลังจากนั้นจะค่อยๆ เพิ่มระดับของพลังงานขึ้นไปจนถึง 5 TeV และสังเกตการณ์ผลที่เกิดขึ้น
ในทางทฤษฎีแล้ว เชื่อว่าเมื่อเดินเครื่องเครื่องเร่งอนุภาค จะสามารถสร้างอนุภาคฮิกส์ (หรือ อนุภาคพระเจ้า) ขึ้น อันเป็นอนุภาคหนึ่งในสองชนิดในแบบจำลองมาตรฐานที่ยังไม่ถูกค้นพบ ซึ่งจะเป็นการตอบคำถามอันหาคำตอบไม่ได้ภายใต้กฎทางฟิสิกส์ปัจจุบัน และทำให้สามารถอธิบายคุณสมบัติพื้นฐานของอนุภาคที่ประกอบกันขึ้นเป็นมวล
ผู้คนจำนวนหนึ่งเป็นกังวลเกี่ยวกับความปลอดภัยในการทดลองครั้งนี้ ว่าอาจจะทำให้เกิดหลุมดำ บางส่วนถึงกับฟ้องร้องต่อศาลให้ระงับการทดลอง แต่ชุมชนนักวิทยาศาสตร์ต่างเห็นพ้องกันว่าการทดลองเครื่องเร่งอนุภาคครั้งนี้ไม่ก่อให้เกิดอันตรายแต่อย่างใด
== เครื่องตรวจวัด ==
LHC ประกอบด้วยเครื่องตรวจวัดจำนวน 6 ชุด เป็นเครื่องตรวจวัดอเนกประสงค์ 2 ชุด คือ ATLAS และ CMS  เครื่องตรวจวัดสถานะพลาสมาควาร์ก-กลูออน ALICE และเครื่องตรวจวัดเฉพาะงานขนาดเล็กอีก 3 ชุด คือ LHCb, TOTEM และ LHCf 
ATLAS (A Toroidal LHC ApparatuS) เป็นเครื่องตรวจวัดอเนกประสงค์ ทำหน้าที่ตรวจหาอนุภาคฮิกก์ส มิติพิเศษ (extra dimension) และอนุภาคที่อาจก่อตัวขึ้นเป็นสสารมืด (dark matter) เป็นเครื่องมือชิ้นใหญ่ที่สุดของ LHC
CMS (Compact Muon Solenoid) เป็นเครื่องตรวจวัดอเนกประสงค์เช่นเดียวกับ ATLAS แต่มีหลักการทำงานต่างกัน
ALICE (A Large Ion Collider Experiment) ทำหน้าที่ศึกษาสถานะพลาสมาควาร์ก-กลูออนเมื่อขยายตัวและเย็นลง และศึกษาการสลายตัวของสถานะพิเศษนี้ กลายเป็นอนุภาคซึ่งประกอบขึ้นเป็นสสารในเอกภพ
LHCb ศึกษาบิวตี ควาร์ก (beauty quark) เพื่อสังเกตความแตกต่างระหว่างสสารและปฏิสสาร
TOTEM (Total Cross Section, Elastic Scattering and Diffraction Dissociation)
LHCf
== อ้างอิง ==
== แหล่งข้อมูลอื่น ==
ช
ช